তানোর উপজেলা সদরের ঐতিহ্যবাহী তানোর মডেল উচ্চ বিদ্যালয়ের প্রধান শিক্ষক আইয়ুব আলী বলেন, শুধুমাত্র রাজনৈতিক বিবেচনা ও বড় অঙ্কের আর্থিক লেনদেনের বিনিময়ে নীতিমালা লঙ্ঘন করে উপজেলা সদর থেকে প্রায় ১৫ কিলোমিটার দুরে অবস্থিত মুন্ডুমালা উচ্চ বিদ্যালয়কে জাতীয়করণের ঘোষণা দেয়া হয়েছে। তিনি বলেন, সরেজমিন অনুসন্ধান করে মুন্ডুমালা উচ্চ বিদ্যালয়কে বাদ দিয়ে উপজেলা সদরের তানোর মডেল পাইলট উচ্চ বিদ্যালয়কে জাতীয়করণ করা না হলে বৃহত্তর আন্দোলন গড়ে তোলা হবে। তারা এবিষয়ে যথাযথ ব্যবস্থা গ্রহণের জন্য মাননীয় প্রধানমন্ত্রী, শিক্ষা মন্ত্রীসহ সংশ্লিষ্টদের দ্রুত হস্তক্ষেপ কামনা করেছেন।